PolyAgent/wiki_georgian_en_parallel_20231101 huggingface dataset:
Call of Duty 3

Call of Duty 3 — პირველი პირის შუტერი ვიდეო თამაში, შემუშავებული კომპანია Treyarch-ის და გამოცემული Activision-ის მიერ 2006 წლის 7 ნოემბერს ჩრდილოეთ ამერიკაში, ხოლო სამი დღის შემდეგ ევროპაში Xbox 360, Wii, PlayStation 3, PlayStation 2 და Xbox-ის პლატფორმებისთვის. ეს არის რიგით მესამე ნაწილი და ერთადერთი „Call of Duty“-ის ვიდეო თამაშების სერიიდან, რომელიც არ გამოსულა პერსონალურ კომპიუტერებზე. ის აგრეთვე მეორე თამაშია სერიიდან, რომელიც შექმნა Treyarch-მა. 2016 წლის 22 სექტემბერიდან თამაშის Xbox 360-ის ვერსია უკუთავსებადია Xbox One-თან.
მის შექმნაზე ინფორმაცია გამჟღავნდა 2006 წლის E3-ის კონფერენციამდე. ცნობილი გახდა, რომ პროექტზე პასუხისმგებელი იქნებოდა კომპანია Treyarch. თამაში აგებულია Treyarch NGL-ის ძრავზე.
მასში ვირტუალური კამერა წარმოჩენილია პირველი პირის ხედვით, ხოლო თამაში შესაძლებელია როგორც ერთმოთამაშიან რეჟიმში, ასევე მრავალმოთამაშიან რეჟიმშიაც. ერთმოთამაშიან რეჟიმში წარმოდგენილია 15 დავალება, რომელიც დაყოფილია 4 კამპანიად: ამერიკული, ბრიტანული, კანადური და პოლონური. სიუჟეტი სწორხაზოვანია. პირველი დავალება იწყება სასწავლო ბანაკში ჯარისკაცის გაწვრთნით. რაც შეეხება მრავალმოთამაშიან რეჟიმს, გააჩნია 24 მომხმარებლის მხარდაჭერა Xbox 360-ისა და PlayStation 3-ისთვის, ხოლო 16 მომხმარებლის - Xbox-ისა და PlayStation 2-ისთვის. მოთამაშეებს შეუძლია მოირგონ ქვეითის როლი, ან მართონ ტექნიკა, მაგალითად - ტანკი, ავტომობილი ან მოტოციკლი. მოთამაშეები დაყოფილია კლასებად - სნაიპერებად ან სანიტარებად. თითოეულ კლასს გააჩნია გამორჩეული მახასიათებლები. მაგალითად, სანიტარი ცუდად ისვრის, მაგრამ დარბის სწრაფად და კარგად ურტყამს კონდახს.
პროექტი დადებითად შეაქო სათამაშო პრესამ. თამაშს გადაეცა რამდენიმე ჯილდო სხვადასხვა გამოცემებისგან. 2007 წელს ინტერაქტიული ხელოვნებისა და მეცნიერების აკადემიისგან მიიღო ჯილდო გამორჩეული ხმის დიზაინისთვის. საერთ განხილვების საიტ Metacritic-ზე XBOX-ის ვერსია ფლობს 83/100, X360 - 82/100, PS2 — 82/100, PS3 - 80/100, Wii - 69/100.
ის აგრეთვე წარმატებული აღმოჩნდა კომერციულადაც, 2006 წლის დასასრულისთვის გაყიდული იყო თამაშის 1.1 მილიონი ასლი. 2007 წლის თებერვალში ეს ციფრი 2 მილიონამდე გაიზარდა. 2013 წლის ნოემბერის მონაცემით, თამაშის გაყიდვების სრული რაოდენობა 7.2 მილიონ ეგზემპლარს აღწევს.
იხილეთ აგრეთვე
„Call of Duty 2: Big Red One“
„Call of Duty: Finest Hour“
რესურსები ინტერნეტში
სქოლიო
2006 წლის ვიდეო თამაშები
Activision-ის თამაშები
Call of Duty
Mac OS-ის გაუქმებული თამაშები
Windows-ის გაუქმებული თამაშები
ერთმოთამაშიანი და მრავალმოთამაშიანი ვიდეო თამაშები
PlayStation 2-ის თამაშები
PlayStation 3-ის თამაშები
Treyarch-ის თამაშები
ვიდეო თამაშების გაგრძელებები
Wii-ის თამაშები
პირველი პირის მსროლელები მეორე მსოფლიო ომის შესახებ
Xbox-ის თამაშები
თურქმენეთის კალათბურთის ფედერაცია

თურქმენეთის კალათბურთის ფედერაცია — კალათბურთის ეროვნული მმართველი ორგანო თურქმენეთში.
დაარსდა 1998 წელს. არის საერთაშორისო კალათბურთის ფედერაციისა (FIBA) და FIBA Asia-ს წევრი. ფედერაცია აკონტროლებს თურქმენეთის კაც და ქალ კალათბურთელთა ეროვნულ ნაკრებებს.
რესურსები ინტერნეტში
თურქმენეთის კალათბურთი
თურქმენეთის სპორტული ორგანიზაციები
ეროვნული საკალათბურთო ფედერაციები
ნენური ენა

ნენური ენა — ურალური ოჯახის, სამოდიური ენების ჯგუფის ენა. გავრცელებულია კოლის ნახევარკუნძულზე, ენისეის მარჯვენა სანაპიროზე. ნენურ ენაზე ლაპარაკობს 24 ათ. მეტი კაცი (1970). გამოიყოფა ორი კილო ტუნდრისა და ტყის, რომლებიც ერთმანეთისაგან უპირატესად ფონეტიკურად განსხვავდებიან. მორფოლოგიური მნიშვნელობის გამოხატვის ძირითადი ხერხია სუფიქსური აგლუტინაცია. ნენურ ენაში 3 რიცხვია: მხოლობითი, ორობითი და მრავლობითი. ზმნას მოეპოვება სახეობითი მიმართულობისა და კილოს, სუბიექტურ-ობიექტური და სუბიექტურ-უობიექტო უღვლილების ფორმები. წინადადებაში დამოკიდებული წევრები მთავარი წევრების წინ დგას.
დამწერლობა
ნენური ენის დამწერლობა შეიქმნა 1932 წელს ლათინური გრაფიკის საფუძველზე. 1937 წლიდან ემყარება რუსულ გრაფიკას და მოიცავს 34 ასო–ნიშანს (გრაფემას).
ლიტერატურა
ანდრეი ჩერნიშოვი

ანდრეი ჩერნიშოვი (დ.7 იანვარი, 1968, მოსკოვი) — რუსი ფეხბურთელი, პოზიციით მცველი, ამჟამად წვრთნის ქუვეითურ კლუბ „ალ–ფაჰაჰილს“. საბჭოთა კავშირის საერთაშორისო კლასის სპორტის ოსტატი (1990).
ჩერნიშოვი იყო იმ გუნდის წევრი რომელმაც გაიმარჯვა 1990 წლის უეფა–ს 21 წლამდელთა ჩემპიონატში, ასევე მონაწილეობდა 1992 წლის ევროპის საფეხბურთო ჩემპიონატში.
კარიერა
კარიერა დაიწყო მოსკოვში.
1994 წელს გადავიდა ევროპაში. სეზონის პირველი ნახევარი გაატარა გრაცის გუნდ „შტურმში“, შემდეგ მას შესთავაზეს მომგებიანი კონტრაქტი „პაოკში“, სადაც საბოლოოდ თავისუფალი აგენტის სტატუსით გადავიდა. ავსტრიელებმა ადვოკატების დახმარებით დაამტკიცეს, რომ ჩერნიშოვი მათ გუნდს ეკუთვნოდა და „პაოკს“ ფული უნდა გადაეხადა, ამის გამო მას მოუწია მთელი სეზონის შტურმში ჩატარება, შემდეგ მისი ცოლის დახმარებით თავისუფალი აგენტის სტატუსით გადავიდა პაოკში.
კარიერა დაასრულა 2001 წელს, შემდეგი წლიდან დაინიშნა რუსეთის 19 წლამდე ფეხბურთელთა ნაკრების მწვრთნელად. 2003 წლის ივნისიდან ხელმძღვანელობდა მოსკოვის „სპარტაკს“. იმავე წლის ნოემბერში დააკავეს დოპინგის გამოყენებისთვის, იგორ ტიტოვმა უარყო დანაშაულის განზრახ ჩადენა და ბრალი დასდო ჩერნიშოვს როგორც „სპარტაკში“, ისე რუსეთის ახალგაზრდულ ნაკრებში დოპინგის გამოყენებაში.
ამჟამად წვრთნის ქუვეითურ კლუბ „ალ–ფაჰაჰილს“.
ტიტულები
რუსეთის პრემიერ ლიგა ჩემპიონი: 1992, 1993.
რუსეთის პრემიერ ლიგა მეორე ადგილი: 1994.
რუსეთის პრემიერ ლიგა მესამე ადგილი: 1993 (ითამაშა ორ კლუბში).
რუსეთის თასი გამარჯვებული: 1992, 1995.
საბჭოთა კავშირის ჩემპიონატი მესამე ადგილი: 1990.
რესურსები ინტერნეტში
პროფილი Soccerway-ზე
პროფილი Transfermarkt-ზე
ბიოგრაფია
სტატისტიკა Klisf–ზე
სქოლიო
დაბადებული 1968
რუსი ფეხბურთელები
მოსკოვის სპარტაკის ფეხბურთელები
გრაცის შტურმის ფეხბურთელები
ვლადიკავკაზის ალანიას ფეხბურთელები
ყაზანის რუბინის ფეხბურთელები
რუსი ფეხბურთის მწვრთნელები
თბილისის დინამოს მწვრთნელები
მოსკოვის დინამოს ფეხბურთელები
სალონიკის პაოკის ფეხბურთელები
მოსკოვის ტორპედოს ფეხბურთელები
დაბადებული 7 იანვარი
ტომსკის საოლქო მხარეთმცოდნეობის მუზეუმი

ტომსკის საოლქო მხარეთმცოდნეობის მუზეუმი — უმსხვილესი კულტურული დანაყოფი ტომსკის ოლქის ტერიტორიაზე, სადაც ინახება 140 000-ზე მეტი ნივთი. მუზეუმის დირექტორია სვიატოსლავ პერეხოჟევი.
ისტორია
შენობის ისტორია
1838 წელს ოქროსმწარმოებელმა ივანე ასტაშევმა დაიწყო ორსართულიანი ქვის სახლის მშენებლობა ქალაქის ახალ, პრესტიჟულ რაიონში იურტოჩნაის მთაზე. სახლი ააგეს ამპირის სტილში. 1842 წელს სამშენებლო სამუშაოები დასრულდა.
უკვე ასტაშევის გარდაცვალების შემდეგ, 1878 წელს სახლი შეიძინა ტომსკის სასულიერო უწყებამ და გამოიყენებოდა როგორც ტომსკის სასულიერო პირების რეზიდენცია.
1920 წელს ტომსკში კოლჩაკოვის რეჟიმის დაცემის შემდეგ მოხდა შენობის ნაციონალიზაცია, შენობაში განათავსეს საერთო საცხოვრებელი. 1922 წელს აქ მუზეუმი გახსნეს. დიდი სამამულო ომის დროს მუზეუმში განათავსეს ტულის სამხედრო-ტექნიკური სასწავლებელი და ტომსკის პედაგოგიური ინსტიტუტი.
მუზეუმის ისტორია
მუზეუმის დაარსების თარიღად ითვლება 1922 წლის 18 მარტი, როდესაც ტომსკელი ოქროსმწარმოებლის ივან ასტაშევის ყოფილ სახლში განათავსეს პირველი ექსპოზიცია. 1922 წლის ოქტომბერში მუზეუმს ეწოდა ტომსკის მხარეთმცოდნეობის მუზეუმი, 1940 წლიდან 1946 წლამდე მას ეწოდებოდა ტომსკის საქალაქო მხარეთმცოდნეობის მუზეუმი, ხოლო 1946 წლიდან ტომსკის საოლქო მხარეთმცოდნეობის მუზეუმი.
1922 წელს მას სათავეში ჩაუდგა და 1933 წლამვე ხელმძღვანელობდა მიხეილ შატილოვი.
1985 წლის ივლისიდან 1997 წლის ოქტმბრამდე მუზეუმი დახურული იყო რემონტის გამო, რაც გამოიწვია შენობის ავარიულმა მდგომარეობამ.
ამჟამად მუზეუმში ინახება 141 651 ერთეული დაცული ნივთი, რომელთაგან 130 000 შესულია ძირითად ფონდში.
ლიტერატურა
Томский областной краеведческий музей: Альбом/Отв. ред. Э. И. Черняк. Томск: Изд-во ТГУ.2003. 186 с.
Томск от А до Я: Краткая энциклопедия города. / Под ред. Н. М. Дмитриенко. — Томск: Изд-во НТЛ, 2004. — C. 368-369. — ISBN 5-89503-211-7.
რესურსები ინტერნეტში
Сайт музея
Всероссийский реестр музеев
Департамент по культуре и туризму Томской области
Официальная страница на сайте Facebook
Официальная страница на сайте Flickr
Официальная страница на сайте Google+
Канал на You Tube
ტომსკის კულტურული მემკვიდრეობის ფედერალური ობიექტები
Leucosyrinx paratenoceras

Leucosyrinx paratenoceras — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Lasioglossum hydrocephalum

Lasioglossum hydrocephalum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1926 წელს.
იხილეთ აგრეთვე
Lasioglossum-ის სახეობების სია
სქოლიო
hydrocephalum
Tornike Gorgiashvili

Tornike Gorgiashvili (born 27 April 1988) is a Georgian footballer currently under contract for Georgian side FC Dila Gori.
On July 1, 2010, he scored in the Europa League 2010-11 against S.C. Faetano.
External links
1988 births
Living people
Footballers from Tbilisi
FC Tbilisi players
FC Zestafoni players
FC Dinamo Tbilisi players
FC Samtredia players
Men's association football midfielders
FC Tskhinvali players
FC Chikhura Sachkhere players
FC Saburtalo Tbilisi players
FC Dila Gori players
Georgia (country) men's international footballers
Men's footballers from Georgia (country)
კამერუნი 1968 წლის ზაფხულის ოლიმპიურ თამაშებზე

კამერუნი 1968 წლის ზაფხულის ოლიმპიურ თამაშებზე
კამერუნმა ზაფხულის ოლიმპიურ თამაშებზე მეორედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1968 წლის ზაფხულის ოლიმპიურ თამაშებზე
კამერუნი ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
Inhassoro District

Inhassoro District is a district of Inhambane Province in south-east Mozambique. The district is located at the northeast of the province, and borders with Govuro District in the north, Vilanculos District in the southeast, Massinga District in the south, Funhalouro District in the southwest, and with Mabote District in the west. In the east, the district is bounded by the Indian Ocean. The area of the district is . It has a population of 48,537 as of 2007.
Geography
The islands, part of the Bazaruto Archipelago, occupy the area of . The archipelago consists of six islands, four of which, Bazaruto, Benguerra, Magaruque, and Santa Carolina, belong to Inhassoro District. Bazaruto National Park is located on the archipelago and serves as a location of popular high-end sea resorts.
The Govuro River is the biggest and the only significant river in the district.
The climate is tropical arid in the interior of the district and tropical humid at the coast. The annual rainfall at the coast achieves , mainly falling in February and March.
Administrative divisions
The district is divided into two postos, Inhassoro (four localities) and Bazaruto (one locality).
Demographics
As of 2005, 41% of the population of the district was younger than 15 years. 33% did speak Portuguese, and Chitsua language was the mothertongue for the majority of the population of the district. 71% were analphabetic, mostly women.
Economy
In 2005, 1% of the households in the district had electricity. Fishing and woodcutting are widespread.
Agriculture
In 2005, the district had 10,000 farms exploiting on average the area of each. The main agricultural products are maize, cassava, cowpea, peanuts, sweet potatoes, sunflower, and rice.
Transportation
There is a road network in the district which includes the stretch of the national road EN1, crossing the eastern part of the district.
Bazaruto Island Airport serves the islands. It is used by lodges which charter flights from Vilankulo.
References
Districts in Inhambane Province
მურღაბი

მურღაბი — მდინარე ავღანეთსა და თურქმენეთში. სიგრძე 879 კმ, აუზის ფართობი 46 900 კმ². სათავე აქვს ავღანეთში. მიედინება ბანდი-თურქესტანისა და საფედქოჰის ქედებს შორის. თურქმენეთში ხეობა ფართოა. შექმნილია საირიგაციო ქსელი. ყარაყუმის უდაბნოში აჩენს მშრალ დელტას. საზრდოობა შერეულია. ჭარბობს თოვლის წყალი. წყალდიდობა დამახასიათებელია მარტსა და აპრილში, წყალმოვარდნები — ზამთარში. წყლის საშუალო ხარჯი შესართავიდან 486 კმ-ზე დაახლოებით 52 მ³/წმ. მურღაბის ნაპირებზეა ქალაქები: მარი, ბაირამ-ალი და სხვ.
ლიტერატურა
ავღანეთის მდინარეები
თურქმენეთის მდინარეები
ავთანდილ მარგიანი

ავთანდილ მარგიანი (დ. 24 დეკემბერი, 1945, მესტია, საქართველოს სსრ, სსრკ) — ქართველი და საბჭოთა პოლიტიკოსი, სპორტსმენი, დამოუკიდებელი საქართველოს კომპარტიის პირველი მდივანი 1990-1991 წლებში. 1992-1995 წლებში საქართველოს ვიცე-პრემიერი და პარლამენტის დეპუტატი. ამჟამად არის „ერთიანი საქართველოს“ ლიდერი. დამთავრებული აქვს საქართველოს ტექნიკური უნივერსიტეტი.
ბიოგრაფია
1968-1971 წლებში — ლუდის ქარხნის ბრიგადირი. 1971-1977 წლებში — კომბინატ „ელბრუსის“ ინჟინერი, შემდეგ მთავარი ინჟინერი. 1978-1980 წლებში ტრანსნავთობის ბაზის უფროსი. 1980-1989 წლებში კომპარტიის გარდაბნის რაიონის განყოფილების გამგე, რაიკომის მდივანი. 1989-1990 წლებში კომუნისტური პარტიის რაიონული ორგანიზაციის ხელმძღვანელი.
1990-1991 წლებში იყო საქართველოს რესპუბლიკის უზენაესი საბჭოს წევრი კომუნისტური პარტიიდან. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1991-1992 წლებში იყო „საქართველოს დემოკრატიული კავშირის“ თანათავმჯდომარე, 1992 წლიდან — თავმჯდომარე. 1992 წელს იყო საქართველოს რესპუბლიკის სახელმწიფო საბჭოს წევრი. 1992 წელს არჩევნებში კენჭს იყრიდა პარტიული სიით, გახდა პარლამენტის წევრი, იყო ფრაქცია „დემოკრატიული კავშირის“ წევრი, 1992-1995 წლებში — საქართველოს მთავრობის ვიცე-პრემიერი. იყო 1993 წელს შექმნილი თურქეთ-საქართველოს მეგობრობის საზოგადოება „კარადენის“ დამფუძნებელი. 1995 წელს არჩევნებში კენჭს იყრიდა პარტიული სიით, ვერ გახდა პარლამენტის წევრი. იყო 2013 წლის საპრეზიდენტო არჩევნების მონაწილე.
ჰყავს მეუღლე, მარინა დათუკიშვილი და 2 შვილი.
რესურსები ინტერნეტში
ავთანდილ მარგიანი — საქართველოს პარლამენტის ეროვნული ბიბლიოთეკა
ავთანდილ მარგიანი — საქართველოს პარლამენტის ოფიციალური საიტი
სქოლიო
დაბადებული 24 დეკემბერი
დაბადებული 1945
საქართველოს რესპუბლიკის I მოწვევის უზენაესი საბჭოს წევრები
საქართველოს III მოწვევის პარლამენტის წევრები
მესტიის მუნიციპალიტეტში დაბადებულები
Bakırköy, Artvin

Bakırköy, Artvin
Bakırköy is a village in the Artvin District, Artvin Province, Turkey. Its population is 110 (2021).
References
Villages in Artvin District
tr:Bakırköy
ნოდარ ტაბიძე

ნოდარ ტაბიძე (დ. 19 მარტი 1931 — გ. 17 სექტემბერი, 2016) — ქართველი მწერალი და პუბლიცისტი, თბილისის ჯავახიშვილის სახელობის უნივერსიტეტის პროფესორი, გალაკტიონ ტაბიძის ძმისშვილი და მისი შემოქმედების მკვლევარი. წლების განმავლობაში იყო თსუ-ს ჟურნალისტიკის ფაკულტეტის დეკანი.
დაჯილდოებულია გალაკტიონ ტაბიძის, სერგეი მესხის, ვაჟა-ფშაველასა და საგურამოს (ჰუმანიტარული მეცნიერების ნომინაციაში) პრემიებით.
სქოლიო
ქართველი მწერლები
ქართველი პუბლიცისტები
დაბადებული 1931
გარდაცვლილი 2016
Cerapachys vitiensis

Cerapachys vitiensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
ლაშა ფიფია

ლაშა ფიფია (დ. 27 დეკემბერი, 1975, ზუგდიდი) — ქართველი სპორტსმენი (სამბო), მსოფლიო ჩემპიონატი ვერცხლის პრიზიორი (1997, თბილისი, საქართველო, 82 კგ).
ძირითადი შედეგები
რესურსები ინტერნეტში
ლაშა ფიფია — ქართველი სპორტსმენი
დაბადებული 27 დეკემბერი
დაბადებული 1975
ზუგდიდში დაბადებულები
ქართველი სამბისტები
ამირთა ამირა

ამირთა ამირა, ამირთამირა — ქალაქის თავი ფეოდალურ საქართველოში. XII საუკუნის ბოლოდან, როდესაც ეს მოხელეობა დაწესდა, XV საუკუნამდე ასე ეწოდებოდა მხოლოდ თბილისის გამგებელს (გამონაკლისის სახით XIII საუკუნის დასაწყისში კარის, ახლანდელი ყარსის, ამირთამირობა მიიღო ივანე ახალციხელმა). ამირთა ამირა იყო მეჭურჭლეთუხუცესის „ქვეშე დაწესებული“ მოხელე, მისი მოადგილე ანუ „ნაცვალი“. სავარაუდოა, რომ მას ექვემდებარებოდნენ სხვა „ქალაქის ამირები“ (ქუთაისის, დმანისის, რუსთავის, ჟინვანისა და სხვა). ამირთა ამირას ევალებოდა ქალაქის მოვლა-პატრონობა, მოქალაქეთა გასამართლება და „ქალაქის პირის სოფლებზე“ (ქალაქის შემოგარენი) მზრუნველობა. XV საუკუნის შემდეგ, საქართველოს ერთიანი სამეფოს დაშლის პერიოდში, „ქალაქის ამირთამირები“ ჩნდებიან საქართველოს სხვა ქალაქებშიც (ახალციხე, ქუთაისი). XVII საუკუნიდან ამირთა ამირას უკვე „ქალაქის მოურავი“ ეწოდება, თბილისის უკანასკნელი ამირთა ამირა იყო დიდი მოურავი - გიორგი სააკაძე.
ლიტერატურა
თანამდებობები ძველ საქართველოში
თასრაყვა (ყულანურხვის თემი)

თასრაყვა (ყულანურხვის თემი)
თასრაყვა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ყულანურხვის თემი), მდინარე გუდოუს მარცხენა მხარეს. ზღვის დონიდან 70 მ, გუდაუთიდან 2 კმ. 2008 წლიდან ოკუპირებულია რუსეთის ფედერაციის მიერ.
ლიტერატურა
სქოლიო
ყულანურხვის თემის სოფლები
ზენდები

ზენდები — ირანულენოვანი ტომი და დინასტია დასავლეთ და სამხრეთ ირანში. XVIII საუკუნის 50-60-იან წლებში ზენდის ტომის ბელადმა ქერიმ-ხანმა ისარგებლა ირანის ფეოდალური დაქსასულობით, სძლია თავის მეტოქეებს და თითქმის მთელი ირანი დაიმორჩილა. მისი გარდაცვალების (1779) შემდეგ ზენდებს შორის ჩამოვარდნილი ქიშპი გამოიყენეს ყაჯარებმა, დაამარცხეს ზენდები და 1794 წლიდან ირანში გაბატონდნენ.
დინასტიის მმართველები
ქერიმ-ხანი — 1760-1779
აბუ ლ-ფათჰ-ხანი — 1779-1782
ალი მურად-ხანი — 1782-1785
ჯაფარ-ხანი — 1785-1789
ლუთფ ალი-ხანი — 1789-1794
ლიტერატურა
ზენდთა დინასტია
დინასტიები
მდელოს ფარვანა

მდელოს ფარვანა — მწერი ქერცლფრთიანების რაზმისა. პეპელას ფრთების შლილი 18-26 მმ. წინა ფრთები მონაცრისფრო-ყავისფერია, მოშავო-მურა ლაქები აქვს. უკანა ფრთები მურა-ნაცრისფერია. ფართოდაა გავრცელებული. საქართველოში პირველად აფხაზეთში შენიშნეს 1929 წელს. პერიოდულად მრავლდება. მატლი ძლიერ აზიანებს შაქრის ჭარხალს, ერთწლოვან და მრავალწლოვან პარკოსნებს, მზესუმზირას, ბამბას, ეთერზეთოვან და ბოსტნეულ კულტურებს, სამკურნალო მცენარეებს, სარეველა ბალახებს. საქართველოში მდელოს ფარვანა 3 თაობას იძლევა (შეიძლება მე-4 თაობის განვითარებას).
ბრძოლის ღონისძიებანი: მზრალად ხვნა. ინსექტიციდების გამოყენება მატლების წინააღმდეგ; კვერცხის დების დროს ტრიქოგრამების გაშვება.
ლიტერატურა
ქერცლფრთიანები
სანჯუ

სანჯუ — ქალაქი სამხრეთი კორეაში. მდებარეობს კიონსან-პუქტოს პროვინციაში.
ისტორია
სანჯუ კორეის ისტორიაში მნიშვნელოვან როლს თამაშობდა. ცნობილია დასახლებები, რომლებიც თანამედროვე სანჯუს ტერიტორიის სილას ძველი კორეული სამეფოს მიერ დაპყრობის შემდეგ გაჩნდა. მაშინ აქ განლაგებული იყვნენ ტომობრივი გაერთიანებები: კორიონ კაია და საბოლგუკი.
სილას მიერ კორეის გაერთიანების შემდეგ სანჯუ სილას დედაქალაქის გარშემო არსებული ცხრა რეგიონიდან ერთ-ერთი გახდა. ქალაქი მნიშვნელოვან სატრანსპორტო ხაზს წარმოადგენდა და აერთიანებდა კიონჯუსა და სუდოგვონს, დღევანდელი სეულის რაიონებს.
სილას ეპოქის დასასრულს IX საუკუნის მიწურულს სანჯუში, ისევე როგორც მთელი ქვეყნის ტერიტორიაზე, დაიწყო აჯანყებები, რომელიც სანჯუს ციხის აღებით დასრულდა, რის შემდეგაც აჯანყებულებმა საბოლგუკის დამოუკიდებლობა გამოაცხადეს. სანჯუ მალე დაიპყრეს ჰუპექჩეს ჯარებმა.
1895 წელს სანჯუს მიანიჭეს სტატუსი „კუნ“. იაპონიის კოლონიური მმართველობის დროს ქალაქი თანდათანობით მოდერნიზირდებოდა. 1924 წელს აქ ააშენეს რკინიგზა და დაახლოებით ამავე დროს იქნა დაარსებული სანჯუს უნივერსიტეტი.
1945 წლის შემდეგ სანჯუს მნიშვნელობა ეტაპობრივად ეცემოდა. კორეის მნიშვნელოვანი სატრანსპორტო მაგისტრრალები ვითარდებოდა ქალაქისგან განცალკევებულად, ერთ-ერთი მათგანია კიონბუს ავტომაგისტრალი. ქალაქის ეკონომიკა კვლავ სოფლის მეურნეობაზე იყო დაფუძნებული. მიუხედავად ამისა სანჯუს მოსახლეობის აოდენობა იზრდებოდა და 1980 წელს მას ქალაქის სტატუსი მიენიჭა.
გეოგრაფია
სანჯუ მდებარეობს კიონსან-პუქტოს პროვინციის ჩრდილო-დასავლეთის საზღვართან, ესაზღვრება ჩჰუნჩჰონ-პუქტოს პროვინციას. საზღვრები აქვს ასევე პოინთან, კვესანთან, ოქჩონთან, იონდონთან, იეჩნთან, იისონთან და ქალაქებთან: მუნგიონი, კუმი, კიმჩჰონი.
სანჯუს ცენტრი მდებარეობს მდინარე ნაკტოგანის ხეობაში. ქალაქის ლანდშაფტი ძირითადად მთიანია, ყველაზე მაღალი წერტილია მდინარე სონისანი - ზღვის დონიდან 1058 მეტრი.
ქალაქის კლიმატი მუსონურია. საშუალო წლიური ტემპერატურა 12 - 13 °C-ია, მაქსიმალური საშუალო თიური ტემპერატურა აგვისტოში 26 °C-ია, მინიმალური საშუალო თიური ტემპერატურა იანვარში კი −3 °C. საშუალო წლიური ნალექი 1 050 მილიმეტრს აღწევს.
ეკონომიკა
სანჯუს ეკონომიკა ტრადიციულად სოფლის მეურნეობაა. ამჟამად სოფლის მეურნეობა რეგიონის ეკონომიკის ყველაზე მნიშვნელოვან სექტორს წარმოადგენს, რადგანაც მოსახლეობის თითქმის 40% ამ სფეროშია დასაქმებული.
არანაკლებ მნიშვნელოვანი კულტურაა ბრინჯი, რომლი
განათლება
სანჯუში ორმოცდა სამი საგანმანათლებლო უმაღლესი სკოლაა განლაგებული. ამას გარდა, ჩვიდმეტი მუნიციპალური საშუალო სკოლა, რომელთაგან თითო-თითო გოგოებისა და ვაჟებიათვის ცალ-ცალკეა. ასევე, ქალაქში ხუთი კერძო სკოლაა, რომელთაგან მხოლოდ ერთში იღებენ განათლებას გოგოები და ბიჭები ერთად (ორი მხოლოდ გოგოებისთისაა, ორი კი ვაჟებისთის). ძველი სკოლების რაოდენობა კი თორმეტია.
უმაღლესი განათლების მიღება სანჯუს უნივერსიტეტშია შესაძლებელი, რომელიც აგრონომიული სფეროს მიმართულებისაა.
ქალაქში, მოსწავლეთა საერთო რაოდენობა დაახლოებით ოცი ათასს აღწევს.
რესურსები ინტერნეტში
ქალაქის საიტი
სქოლიო
კიონსან-პუქტოს პროვინციის ქალაქები
ეკოპორანგა

ეკოპორანგა — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 230 მეტრზე. მიეკუთვნება ესპირიტუ-სანტუს შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ბარა-დი-სან- ფრანსისკუს შემადგენლობაში.
2010 წლის მონაცემებით, მოსახლეობა 23 212 ადამიანს შეადგენდა, მოსახლეობის სიმჭიდროვე 10.16 კმ²-ზე. ფართობი 2 285 კმ²-ია.
იხილეთ აგრეთვე
ესპირიტუ-სანტუ
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები
მოსახლეობის 2011 წლის შეფასება
ესპირიტუ-სანტუს შტატის მუნიციპალიტეტები
ტარაირა

ტარაირა — ქალაქი და მუნიციპალიტეტი კოლუმბიაში, ვაუპესის დეპარტამენტში.
2005 წლის მონაცემებით, მოსახლეობა 1 015 ადამიანს შეადგენდა. ფართობი 6 619 კმ²-ია.
იხილეთ აგრეთვე
ვაუპესის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ვაუპესის დეპარტამენტის მუნიციპალიტეტები და ქალაქები
Lasioglossum kansuense

Lasioglossum kansuense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1934 წელს.
იხილეთ აგრეთვე
Lasioglossum-ის სახეობების სია
სქოლიო
kansuense
სუაჰილი ენა

სუაჰილი ენა
სუაჰილი (სუაჰ. Kiswahili) — ერთაშორის ურთიერთობის ენა აღმოსავლეთ აფრიკაში, მიეკუთვნება ბანტუს ჯგუფის ენებს. გავრცელებულია ცენტრალურ და აღმოსავლეთ აფრიკაში.
ზოგადი ცნობები
მოლაპარაკეთა რაოდენობა: 50-100 მლნ, მათ შორის მშობლიურია 2-15 მლნ ადამიანისათვის.
ენის კოდი: sw
სახელწოდება: sw - Kiswahili; en - Swahili; eo - Suahela
დამწერლობა: ლათინური
სუაჰილი სავარაუდოდ ჩამოყალიბდა IX-XI სს-ში, ბანტუს ადგილობრივი ენების კრეოლიზაციისა და სტრუქტურული გამარტივების შედეგად, რომელზეც დიდი ზეგავლენა მოახდინა არაბულმა ენამ. XIX ს-დან მან აფრიკის კონტინენტზე შეაღწია და ფართოდ გავრცელდა სხვადასხვა ფორმებით - ნაციონალური ვარიანტები, დიალექტები, პიჯინიზირებული ფორმები. სუაჰილის კლასიკური ლიტერატურული ძეგლები XVIII ს-ით თარიღდება.
სტატუსი
ოფიციალური ენა:
კენია - ინგლისურთან ერთად.
ტანზანია
უგანდა
გავრცელების არეალი:
სუაჰილის გავრცელების პირველადი არეალი იყო ზანზიბარის, პემბას, მაფიას და კომორის კუნძულების მიმდებარე ვიწრო სანაპირო ზოლი, ხოლო მისი მატარებლები იყვნენ ამ რეგიონის ისლამიზირებული აფრო-არაბული მოსახლეობა.
გრამატიკა
…
ლექსიკა
ფრაზები და სიტყვები
გამარჯობა - Habari, bwana; Habari, bibi
კეთილი იყოს თქვენი მობრძანება - Karibu; Karibu nyumbani
გმადლობთ - Asante; Asante sana
კი / არა - Ndiyo; Sawa / Hapana; A-a
გეთაყვა - Tafadhali; Tafadhalini
ნახვამდის - Kwaheri
რიცხვები
1 - moja, 2 - mbili, 3 - tatu, 4 - nne, 5 - tano, 6 - sita, 7 - saba, 8 - nane, 9 - tisa, 10 - kumi
რესურსები ინტერნეტში
ფრაზები სუაჰილზე
აშშ -ს საერთაშორისო ურთიერთობების უნსტიტუტი, სუაჰილის კურსი
ეთნოლოგიური რეპორტი სუაჰილზე; ეთნოლოგიური რეპორტი სუაჰილზე, კონგო
UCLA რეპორტი სუაჰილზე
პანაფრიკული ლოკალიზაციის გვერდი სუაჰილზე
სუაჰილი გუშინ, დღეს და ხვალ: მისი განვითარების და გავრცელების ფაქტორები
პროექტი კამუსი
ლექსიკონები და გრამატიკა
ინტერნეტ, სუაჰილურ – ინგლისური ლექსიკონი
The Kamusi Project: სუაჰილის ინტერნეტ ლექსიკონი
სუაჰილის ლექსიკონი, ეტიმოლოგიებით - Andras Rajki
სუაჰილურ – ინგლისური ლექსიკონი
სქოლიო
სუაჰილი ენა
ჩრდილოეთი ნორვეგია

ჩრდილოეთი ნორვეგია ((ბუკმოლის ენაზე) ან Nord-Noreg (ნიუნორსკზე), საამიურად: Davvi-Norga) — გეოგრაფიული რეგიონი ჩრდილოეთ ნორვეგიაში, რომელიც შედგება სამი საგრაფოსგან: ნურლანი, ტრომსი და ფინმარკი. ის მოიცავს ნორვეგიის ხმელეთის დაახლოებით 35%-ს. ჩრდილოეთ ნორვეგიის უმსხვილესი ქალაქებია: მუ-ი-რანა, ბუდიუ, ნარვიკი, ჰარსტადი, ტრომსიო და ალტა. ხშირად ჩრდილოეთ ნორვეგიას მზიანი შუაღამის ან ჩრდილოეთის ნათების ქვეყანას უწოდებენ.
რეგიონი გამოირჩევა კულტურული მრავალფეროვნებით. იქ ცხოვრობენ როგორც ნორვეგიელები ასევე მკვიდრი საამები, ნორვეგიელი ფინელები (რომლებსაც კვენებს უწოდებენ) და რუსები (ძირითადად კირკენესში). რეგიონში ძირითადად გავრცელებულია ნორვეგიული ენა. საამის ენაზე მოსაუბრე მოსახლეობა ძირითადად შიდა რაიონებსა და ჩრდილოეთის ზოგიერთ ფიორდებზე ცხოვრობენ. ფინურად მხოლოდ აღმოსავლეთით რამდენიმე მცირე საზოგადოებაში საუბრობენ.
რესურსები ინტერნეტში
NACC MA: ჩრდილოეთი ნორვეგია
NorwayOnline: ჩრდილოეთი ნორვეგია
ნორვეგიის რეგიონები